  Майя Бывальцева Таяз арняе Удмуртиын нуназе ноль градуслэсь кезьыт кариськоз. Со сярысь, улосвыл Гидрометцентр вылэ чӧлскыса, Ижкар администрацилэн пресс-службаез ивортэ. 28-тӥ коньывуонэ нуназе +6…+11 градус возиськоз, ӧжыт зороз. Собере шӧдскымон кезьытскоз. 29-тӥ коньывуонэ пильмаськылоз, уйин интыосын ӧжыт лымыялоз, нуназе зор-кот усьыны кулэ ӧвӧл. Тӧл уйин уйпал но шундыпуксён вискысь секундскын 9-14 метре пельтоз, нуназе шундыпуксён палась 3-8 метре. Уйин -2…-7, нуназе -4…+1 градус луоз. Интыосын сюресъёс вылыны йӧвалег. 30-тӥ коньывуонэ пильмаськылозы, уйин зор-кот усьыны кулэ ӧвӧл, нуназе интыосын ӧжыт лымыялоз. Тӧл уйин лымшор но шундыпуксён вискысь секундскын 1-6 метре пельтз, нуназе лымшор но шундыӝужан вискысь 4-9 метре. Уйин элькунъя -3…-8, нуназе -3…+2 градус возиськоз.  Кузез эскерисьёслэн чакламзыя, покчиарняе антициклон лымы ваёз, музъемез лымы шобыртоз.  Тегъёс: Ижкар Гидрометцентр Удмуртия куазь лымы сӥзьыл  